Фернанда Гага

Ферна́нда Рубе́н Га́га (; нар. , Сьюдадэла, Аргенціна) — аргенцінскі футбаліст (апорны паўабаронца) і трэнер. Ігрок нацыянальнай зборнай Аргенціны (2007—2017).

 Клубная кар’ера 

 «Бока Хуніярс» 
Гага, які прыйшоў у дарослую каманду клуба «Бока Хуніярс» з юнацкай, дэбютаваў у асноўным складзе 5 снежня 2004 года ў гульні супраць «Кільмеса», якая скончылася перамогай «Хуніярс» з лікам 1:0. Нягледзячы на малады ўзрост, ён хутка стаў асноўным іграком паўабароны клуба, і яго сталі часцяком параўноўваць з Фернанда Рэдонда. яго ўпэўненая гульня выклікала цікавасць да яго з боку такіх іспанскіх клубаў, як «Рэал» і «Барселона».

 «Рэал» 
15 лістапада 2006 года прэзідэнт «Рэала» Рамон Кальдэрон ухваліў падпісанне Гага і яго суайчынніка Гансала Ігуаіна. Кантракт Гага з «Рэалам» быў падпісаны 19 снежня 2006 года, сума трансферу склала 20,4 млн еўра.

Дэбют Гага ў «Рэале» адбыўся 7 студзеня 2007 года ў матчы іспанскай Прымеры супраць «Дэпартыва». «Рэал» перамог у гэтай гульні з лікам 2:0. Пасля шэрагу памылак, учыненых ім на полі, Гага быў заменены ў сваім першым матчы на Раналду. Праз тыдзень, у наступнай гульні за клуб супраць «Сарагосы», Гага пацвердзіў сваю значнасць на футбольным полі. яго гульня дастаўляла нязручнасці супернікам, ён дэманстраваў выдатнае бачанне поля і абвастрэнні атакі сваёй каманды. «Рэал» абыграў «Сарагосу» з лікам 1:0 дзякуючы голу Руда ван Ністэлроя.

 «Рома» 
31 жніўня 2011 года Гага адправіўся ў гадавую арэнду ў італьянскую «Рому»«Рома» арендовала Гаго. sports.ruAS Rom holt Gago aus Madrid. transfermarkt.de. У канцы сезона Гага паведаміў, што хоча застацца ў «Роме».

 «Валенсія» 
19 ліпеня 2012 года было абвешчана аб пераходзе Гага з «Рэала» ў «Валенсію», як паведамлялася за 3,5 млн еўра. Дэбютаваў Фернанда ў складзе свайго новага клуба 19 жніўня 2012 года ў гульні супраць свайго былога клуба «Рэала». Матч скончыўся ўнічыю з лікам 1:1, Фернанда адгуляў усе 90 хвілін матча. 2013 год правёў у арэндзе ў клубе «Велес Сарсфілд», дзе стаў чэмпіёнам Аргенціны.

 Вяртанне ў «Боку» 
У 2013 годзе было афіцыйна пацверджана, што аргенцінскі клуб «Бока Хуніярс», за які Фернанда пачынаў сваю прафесійную кар’еру, выкупіў 50 % правоў на іграка ў «Валенсіі» за плату ў памеры 1,7 млн еўра.

У снежні 2018 года атрымаў цяжкую траўму, і ў лютым 2019 года кантракт клуба з паўабаронцам быў разарваны.

 «Велес Сарсфілд» 
У чэрвені 2019 года зноў далучыўся да клуба «Велес Сарсфілд». У лістападзе 2020 года абвясціў аб завяршэнні кар’еры.

 Міжнародная кар’ера 
Хоць Фернанда і не быў абраны ў лік ігракоў зборнай Аргенціны да чэмпіянату свету 2006 года ў Германіі, ён атрымаў заклік праз год і гуляў у 2007 годзе на Кубку Амерыкі. З тых часоў ён быў сталым членам каманды.

 Трэнерская кар’ера 
У студзені 2021 года ўзначаліў клуб «Альдасіві», дзе працаваў да верасня. У кастрычніку 2021 года быў прызначаны галоўным трэнерам «Расінга» з Авельянеды. Пакінуў пасаду ў верасні 2023 года.

 Дасягненні 

 Клубныя 
«Бока Хуніярс»:
 Чэмпіён Аргенціны (5): 2005 (а), 2006 (к), 2015, 2016/17, 2017/18
 Уладальнік Кубка Аргенціны: 2015
 Уладальнік Паўднёваамерыканскага кубка: 2005
 Пераможца Рэкопы Паўднёвай Амерыкі (2): 2005, 2006

«Рэал»:
 Чэмпіён Іспаніі (2): 2007, 2008
 Уладальнік Кубка Іспаніі: 2011
 Уладальнік Суперкубка Іспаніі: 2008

«Велес Сарсфілд»:
 Чэмпіён Аргенціны: 2013

 Міжнародныя 
Аргенціна:
 Пераможца Алімпійскіх гульняў: 2008

 Асабістае жыццё 
27 ліпеня 2011 года Фернанда пабраўся шлюбам з аргенцінскай тэнісісткай Хіселай ДулкаДулко вышла замуж. sports.ru.

 Крыніцы 

 Спасылкі 

Катэгорыя:Футбалісты Аргенціны
Катэгорыя:Ігракі зборнай Аргенціны па футболе
Катэгорыя:Ігракі ФК Бока Хуніярс
Катэгорыя:Ігракі ФК Рэал Мадрыд
Катэгорыя:Ігракі ФК Рома
Катэгорыя:Ігракі ФК Валенсія
Катэгорыя:Ігракі ФК Велес Сарсфілд
Катэгорыя:Футбольныя трэнеры Аргенціны
Катэгорыя:Трэнеры ФК Альдасіві
Катэгорыя:Трэнеры ФК Расінг Авельянеда
Катэгорыя:Алімпійскія чэмпіёны ад Аргенціны
Катэгорыя:Алімпійскія чэмпіёны па футболе
Катэгорыя:Чэмпіёны летніх Алімпійскіх гульняў 2008 года
Катэгорыя:Футбалісты на летніх Алімпійскіх гульнях 2008 года